cyanic-selkie/wikianc huggingface dataset:
Liesa
Imūnā funkcija
Liesa, līdz ar limfmezgliem, gļotādu un ar ādu saistītiem limfaudiem, ir sekundārais (perifēriskais) limfoidālais orgāns. Liesas pamatu veido sarkanā pulpa, kura veicina eritrocītu homeostāzi. Sarkanā pulpa iedalās sinusoīdos, kuri ietver visus asins elementus, un sūkļu veidojumos, kuri ir bagāti ar makrofāgiem, limfocītiem un plazmatiskām šūnām.
Sarkanajā pulpā migrē dabīgās galētājšūnas, kuru gandrīz nav baltajā pulpā. No T-šūnām un B-šūnām sarkanajā pulpā prevalē efektorās šūnas un atmiņas B-šūnas. Tādēļ sarkanajā pulpā migrē dažas plazmatiskās šūnas un tā piedalās parasti adaptīvā humorālas imūnatbildes (antivielu veidošana) efektorā fāzē. Liesas imūnšūnas atbild uz aģentiem, kuri pieplūst ar asinsriti.
Sarkanā pulpa satur ielāsmojumus — graudveida ķermenīšus, kuri izveido balto pulpu, aptvertu ar malas jeb marginālo sinusu. Tieši baltā pulpa izpilda sekundārā limfoidālā orgāna funkcijas. Baltās pulpas uzbūve ļoti līdzīga limfmezgla uzbūvei. Baltās pulpas audi formē arteriolas. Pie baltās pulpas tieši pieskaras paraarteriālā uzmava, kur lokalizējas T-šūnas, tas nozīmē, ka uzmava kalpo par tīmusatkarīgu zonu — parakortikālo limfmezglu zonu analogu. Baltajai un sarkanajai pulpām ir savas pavisam atšķirīgas imūnstarpnieciskas īpašības.
Liesas slimības
Reti gadās liesas anomālijas, kuras var izpausties ar iedzimtu liesas neesamību, mikrosplēniju, dalīto liesu un dažreiz var būt iedzimtas papildu liesas un cistas. Liesa var būt mehāniski bojāta un šie bojājumi var būt atvērtie un aizvērtie. Atvērts bojājums bieži vien ir šautās brūces, duroši-griezošās traumas dēļ, taču aizvērtais mehāniskais bojājums var rasties pēc trula sitiena vai nokrišanas gadījumā.
Liesa dzīvniekiem
Dažiem dzīvniekiem liesa vēl izpilda hemopoēzes (asins veidošanas) funkciju.
Ribņica
Ribņica (moldāvu/rumāņu – Rîbniţa, krievu – Рыбница) ir pilsēta Moldovas austrumos, Dņepras upes kreisajā krastā. Atrodas starptautiski neatzītās Piedņestras Moldāvu Republikas sastāvā. Pilsēta atrodas pie lielas Dņestras ūdenskrātuves, un ir atdalīta no tās ar betona dambi. Vecā pilsētas daļa ir daļēji appludināta un tajā lielākoties ir daudzstāvu tipveida apbūve. Ribņicas iedzīvotāju lielākā nacionālā kopiena (45%) – ukraiņi. Pilsētā atrodas metalurģiskā rūpnīca, kura dod lielu daļu no neatzītās valsts ieņēmumiem.
Pilsēta pirmoreiz rakstos minēta 1657. gadā, un tā atradās Polijas-Lietuvas kopvalsts sastāvā. 1793. gadā Otrās Polijas dalīšanas rezultātā to anektēja Krievijas impērija. 1938. gadā Ribņica ieguva pilsētas tiesības, gar to gāja t. s. Staļina līnijas nocietinājumi.
Ribņicas apkaimē, Vihvatiņecas (Выхватинец) ciemā, 1829. gadā dzimis mūziķis Antons Rubinšteins (Антон Григорьевич Рубинштейн).
Cilvēka kāja
Cilvēka kāja ir pāra veidojums — apakšējais brīvais loceklis, ar kuras palīdzību cilvēks pārvietojas telpā; tā kalpo ne tikai ķermeņa pārvietošanai, bet arī par atbalstu, uz kura balstās viss ķermeņa svars, tāpēc apakšējo locekļu kauli ir biezāki un kustības starp tiem ir mazākas nekā augšējiem brīvajiem locekļiem — rokām.
Anatomija
Cilvēka kāja sastāv no 30 kauliem, muskuļiem, nerviem, asinsvadiem un limfvadiem, kurus pārklāj fascijas un āda. Kāja pievienojas pie iegurņa joslas un tai ir 3 daļas:
Kauli un locītavas
Kājas skeletu veido šādi kauli:
Augšstilbos Apakšstilbos Pēdās Augšstilba kauls, augšpusē savienojoties ar gūžas kaulu, piedalās gūžas locītavas veidošanā, bet zemāk, savienojoties ar lielo lielkaulu, piedalās arī ceļa locītavas veidošanā. Lielais lielkauls veido savienojumus gan ar mazo lielkaulu, gan pēdas kauliem, piedaloties potītes locītavu veidošanā, locītavas veidojas arī starp pēdas kauliem. Kaulus un locītavas pārklāj muskuļi, nervi un asinsvadi, kurus klāj āda.
Mālpils pagasts
Mālpils pagasts ir pagasts Siguldas novadā, Vidzemē, kas robežojas ar Siguldas novada Allažu, Mores un Siguldas pagastu, Ropažu novada Ropažu pagastu, Cēsu novada Amatas pagastu un Ogres novada Ķeipenes un Suntažu pagastu. Pagasta centrs atrodas Mālpilī. Cauri pagastam iet reģionālie autoceļi Garkalne—Alauksts (P3) un Inciems—Sigulda—Ķegums (P8), bet līdz līnijas slēgšanai gāja arī dzelzceļa līnija Rīga—Ērgļi ar diviem dzelzceļa pieturas punktiem: Sidgunda un Kārde.
No 2009. gada līdz 2021. gada administratīvi teritoriālajai reformai pastāvēja kā Mālpils novads. 2021. gadā Mālpils novadu iekļāva jaunajā Siguldas novadā.
Daba
Mālpils pagasts atrodas lēzeni paugurainajā Viduslatvijas zemienē ietilpstošā Madlienas nolaidenuma ziemeļu malā, robežojoties ar Vidzemes augstieni. Augstākā vieta Peļņu kalns (136,0 m vjl) uz robežas ar Mores pagastu.
Pamatiežus klāj 10—20 m bieza kvartāra nogulumu sega, ko veido galvenokārt akmeņaina, sarkanbrūna pēdējā apledojuma morēnas mālsmilts vai smilšmāls, vietām ar brūna un tumšbrūna morēnas smilšmāla starpslāņiem, lēcveida ieslēgumiem un ievilkumiem.
Zemes virsmas formu ģeomorfoloģiski nosaka lēzeni un zemi drumlinu vaļņi līdz pat 4 km garumā un 50—300 m platumā. To reljefu sarežģī Sudas — Mergupes ledāja kušanas ūdeņu noteces leja.
Pagasta teritorijā ir smilts, grants un ģipšakmens iegulas, kā arī kūdras atradnes zemā, pārejas un augstā tipa purvos.
Kartupeļu lapgrauzis
Kartupeļu lapgrauzis jeb Kolorādo vabole pieder pie Leptinotarsa ģints, lapgraužu dzimtas, vaboļu kārtas. Šajā ģintī sastopamas vairāk kā 40 sugas. Kartupeļu lapgrauzi pirmo reizi atklāja Tomass Natals (Thomas Nuttal) 1811. gadā un pirmo reizi aprakstīja Tomass Seijs (Thomas Say) 1824. gadā.
Mālpils pagasts
Daba
Klimats ir mēreni vēss, mitrs. Nokrišņu daudzums gadā sasniedz 700 mm, apmēram 500 mm ir siltajā gadalaikā. Gada vidējā temperatūra ir 5,6—5,8 °C, janvārī no −6,0 līdz −6,5 °C, jūlijā 17 °C. Bezsala periods vidēji 130 dienas. Sniega segas biezums līdz 25 cm, tā pastāvīgi izveidojas decembra otrajā dekādē, nokūst marta pēdējā dekādē.
Kartupeļu lapgrauzis
Morfoloģija un ekoloģija
Šo vaboli var noteikt gan pēc pieaugušajiem īpatņiem (imago), gan to kāpuriem. Vaboles ir līdz 12 mm garas, tām ir dzelteni spārni ar 10 melnām svītrām. Kāpuri ir līdz 16 mm gari, drukni, sarkani līdz oranždzelteni. Šo kukaini var atpazīt arī olu un kūniņas stadijā. Olas ir koši dzeltenas, aptuveni 1,7–1,8 mm garumā un 0,8 mm platumā. Parasti olas tiek dētas grupās. Kūniņas atrodas 2–5 cm dziļi augsnē, tām ir ovāla forma, tās ir oranžīgā krāsā. Kartupeļu lapgrauzis ievests un izplatījies Eiropā, dzimtene ir Amerika. Mūsdienās šī suga sastopama Ziemeļu puslodes subtropu un mērenajā klimatiskajā zonā. Vabole nodara būtisku kaitējumu kartupeļu audzētājiem, jo tā pārtiek no kartupeļu lakstiem. Ar kartupeļiem barojas gan pieaugušās vaboles, gan to kāpuri. Vaboles barojas arī ar citiem nakteņu dzimtas augu lakstiem (piemēram, tomātiem).
Mālpils pagasts
Upes
Pagasta teritorija robežojas ar Daugavas — Gaujas baseinu robežšķirtni, izvietojies Daugavas baseina teritorijā un tajā atrodas Daugavas lielbaseina labā krasta pietekas. Pagasta teritorijas lielāko daļu aizņem Lielās Juglas baseins, neliela daļa dienvidrietumos pieder pie Mazās Juglas baseina. Lielā Jugla sākas Sidgundā, satekot Sudai un Mergupei. Upju relatīvais kritums ir 1,9—3,5 m/km. Pagasta ziemeļdaļā sākas Tumšupe.
Vēsture
Mālpils pagasta teritorija līdz 13. gadsimtam ietilpa līvu apdzīvotajos Idoves un Sidgundas pilsnovados. Sudas upes krastā atradās senie pilskalni — tagad Mālpils Vīnkalns un Sidgundas Veckalns. Līvu senkapi atrasti pie Ķešāniem, Brišķēniem, Tūžām, Ķaulēniem, Pierēniem, kā arī Vitē, Audriņos un Idiņos, kur R. Šnores vadībā 1933. gadā veikti arheoloģiskie izrakumi. Pēc Gaujas un Daugavas līvu zemju iekarošanas novada ziemeļdaļu ieguva Zobenbrāļu ordenis (no 1237. gada Livonijas ordenis), bet Idoves (castrum Yodoven) pilskungs Manegints (Meningen) 1207. gadā kļuva par ordeņa vasali un turpināja pārvaldīt savas zemes. Novada dienviddaļā (bijušajā Sidgundas pagastā) esošās Daugavas līvu zemes ieguva Livonijas bīskapija, kas 1255. gadā tika pārveidota par Rīgas arhibīskapiju.
Kartupeļu lapgrauzis
Dzīves cikls
Gadā attīstās viena paaudze. Vaboles izlido pavasarī un uzmeklē dīgstošos kartupeļus, mātītes dēj olas lapu apakšpusē, grupās pa 30-40. Izšķīlušies kāpuri uzturas vienkopus un grauž kartupeļu lapas. Sevišķi intensīvi barojas trešās un ceturtās paaudzes kāpuri. Kāpuru attīstība ilgst 16-34 dienas, pēc tam tie ierokas augsnē iekūņoties un parasti augusta sākumā izkūņojas jaunās vaboles, kas turpina grauzt jau nobriedušās lapas. Attīstību veicina silts un sauss laiks. Ja trūkst barības, vaboles ierokas augsnē un optimāla mitruma apstākļos tur var palikt līdz diviem mēnešiem. Septembrī, kad laiks kļūst vēsāks, vabolēm augsnē iestājas diapauze, kas var turpināties līdz 3 gadiem. Vaboles augsnē pārziemo, parasti 30–35 cm dziļumā, bet pie nelabvēlīgiem apstākļiem var ziemot 1 m dziļumā.
Mālpils pagasts
Vēsture
Mālpils pagasta pārvaldei starp 1386. un 1413. gadu Mergupes upes krastā tika uzcelta Livonijas ordeņa Lemburgas pils, kuras nosaukumu skaidro kā līvu vietvārdu (lembit — virsaitis, urga— upe), kas pārgājis vācu valodā kā (Lehm + burg — "māla pils"). Pirmā Mālpils draudzes baznīca celta 15. gadsimta sākumā. Agrāk latviešu zemnieki Mālpili dēvēja arī par Mārpili un ir saglabājies nostāsts par meitenes Māras iemūrēšanu Mālpils baznīcas sienā, kas, visticamāk, ir radies Livonijas ordeņa Svētās Marijas kulta iespaidā. Rīgas arhibīskapam pakļautās novada dienviddaļas zemes tika pārvaldītas no Suntažos uzbūvētās pils.
Livonijas kara rezultātā pagasts nonāca Polijas-Lietuvas kopvalsts kontrolē, 1629. gadā to ieguva Zviedrija. Ap 1630. gadu Mālpils draudzei bija kopīgs mācītājs ar Nītaures draudzi, jo vecā baznīca kara laikā bija nopostīta. Zviedru Vidzemes laikā tagadējā Mālpils novada teritorijā tika izveidotas šādas muižas: Mālpils muiža (Lemburg), Vites muiža (Vittenhof), Sudas muiža (Suddenhof) jeb Vibrokas muiža, Sudas strauta muiža (Suddenbach) jeb Buka muiža pēc tās īpašnieka majora Boka vārda, Kniediņu muiža (Kaltenbrunn), Dravantas jeb Drēfes muiža (Drevenhof), Mūru muiža (Muremoise), Žiburtu muiža (Sieburt), Ādama muiža (Adamshof) jeb Pūlaku muiža un Sidgundas (Siggund) jeb Rikteres muiža. Zemnieku izglītošanai 1693. gadā Mālpilī tika nodibināta draudzes skola.
Kartupeļu lapgrauzis
Populācijas ietekmējošie faktori
Indivīdu skaits pa gadiem var būtiski atšķirties: vienu gadu indivīdu skaits var būt salīdzinoši zems, otru gadu augsts. Vislielākā mirstība ir novērota olām, šo mirstību izraisa galvenokārt plēsoņas – kartupeļu lapgrauža dabiskie ienaidnieki. Arī kūniņu mirstība ir salīdzinoši augsta, to izraisa parazitoīds – Myiopharus sp. (Diptera: Tachinidae). Vabolēm ir salīdzinoši augsta ziemošanas mirstība, mirstības koeficents svārstās no 0–0,70, kas parāda, kāda daļa mirst atkarībā no ziemas labvēlības. Kopumā populācijas lielumu un dinamiku ir grūti novērtēt, jo pastāv augsta migrācija.
Lapgraužu dzimta
Lapgrauži (la) ir viena no lielākām vaboļu dzimtām, kurā ietilpst ap 38000 aprakstīto sugu. Šīs vaboles ir augēdāji, kas paskaidro to nozīmīgumu lauksaimniecībā, kā lauksaimniecisko kultūru kaitēkļi. Taču to barošanas parādība un plaša izplatība, padara lapgraužus par svarīgu komponentu barošanās ķēdēs un lielu komponentu tropu augēdāju kopumos, ka arī padara tos par nozīmīgu diētas sastāvdaļu citiem organismiem.
Mālpils pagasts
Vēsture
Pēc 1721. gada pagasts nonāca Krievijas Impērijas kontrolē un ietilpa Vidzemes guberņas Rīgas apriņķī un bija sadalīts Mālpils un Sidgundas draudzēs. Pirms 1760. gada Mālpils un Vites muižas ieguva Vidzemes guberņas landrāts Gustavs Vilhelms fon Taube, kas uzcēla savu mītni tagadējās Mālpils kungu mājas vietā un iekārtoja muižas parku ar dīķiem. 1766. gadā uzcēla luterāņu baznīcu, kas atjaunota 1850. gadā. 1845. gadā daudzi Mālpils zemnieki pārgāja pareizticībā un tika nodibināta pareizticīgo draudze. 1872. gadā dibināja Mālpils kori, 1876. gadā Mālpils savstarpējo uguns apdrošināšanas biedrību, 1881. gadā Mālpils Labdarības biedrību, 1883. gadā bibliotēku, 1903. gadā Mālpils krājaizdevu sabiedrību. 1902. gadā uzcēla mācītājmuižu. 1905. gada revolūcijas laikā Mālpils muiža tika nodedzināta, bet līdz 1911. gadam to atjaunoja pēc arhitekta Vilhelma Bokslafa projekta. 1911. gadā nodibināta Mālpils proģimnāzija, kuras ēka nopostīta Pirmā pasaules kara laikā. Šajā laikā novada teritorijā darbojās 7 skolas, tai skaitā Vibrokas meiteņu skola.
Pēc Latvijas Republikas nodibināšanas tagadējais pagasts piederēja Rīgas apriņķim un to veidoja Mālpils pagasts un Rikteres pagasts (vēlāk pārdēvēts kā Sidgundas pagasts). Agrārās reformas gaitā Mālpils muiža tika sadalīta 166 jaunsaimniecībās, Mālpils mācītājmuiža 15 jaunsaimniecībās, Kniediņu muiža 27 jaunsaimniecībās, Vibrokas muiža 24 jaunsaimniecībās, Buka muiža 27 jaunsaimniecībās. Savukārt Rikteres muiža ar Šķiliņu pusmuižu tika sadalīta 116 jaunsaimniecībās. 1921. gadā dibināta Sidgundas savstarpējā apdrošināšanas biedrība, 1924. gadā Rikteres ekonomiskā lopkopības pārraudzības biedrība, 1924. gadā Sidgundas—Mālpils meliorācijas sabiedrība "Irbupe", 1927. gadā Sidgundas dramatiskā biedrība, kas iegādājās skatuves iekārtu, 1929. gadā Sidgundas brīvprātīgo ugunsdzēsēju biedrība un citas sabiedriskas organizācijas.
Lapgraužu dzimta
Apraksts
Tās ir sīkas vai vidēji lielas vaboles ar ovālu, dažreiz iegarenu ķermeni. Segspārni koši, ar metālisku spīdumu. Augēdāji. Vairākas dzimtas sugas nodara būtisku kaitējumu lauksaimniecībā.
Mālpils pagasts
Vēsture
1920. gadā Mālpils muižas kungu mājā ierīkoja Mālpils sešklasīgo pamatskolu, 1929. gadā to nodeva Latvijas Nacionālo atvaļināto karavīru biedrībai, bet 1935. gadā tā tika privatizēta. Pamatskola tika izvietota Mālpils Mārupēs ar 5 skolotājiem. Otra pamatsskola bija Sidgundā. Bez tam bija arī I pakāpes pamatskola ar vienu skolotāju Mālpils Kniediņos, kas piederēja 1926. gadā dibinātajai Kniediņu izglītības biedrībai. 1935. gadā atklāja Mālpils labdarības biedrības namu Zaķu krogā ar bibliotēku.
Lapgraužu dzimta
Izplatība
Pasaulē ir zināms ap 38000 lapgraužu sugām, kas ietilpst ap 2500 ģintīs, taču sugu skaits pēc dažiem aprēķiniem var pārsniegt 60000. Eiropā ap 1300 sugām. Latvijā ap 340 sugām (sk. sarakstu).
Mālpils pagasts
Vēsture
Tagadējā pagasta teritorijā tika nodibināti 11 kolhozi. 1949. gadā nacionalizētajā Mālpils muižas kungu mājā tika atvērts Hidromeliorācijas un celtniecības tehnikums, kas darbojās līdz 1965. gadam, pēc tam tajā tika izvietota padomju saimniecības «Mālpils» administrācija un Mālpils Zemkopības un meliorācijas muzejs. 1968. gadā Mālpilī iekārtots bērnudārzs, 1972. gadā tika sākta Mālpils pārbūve atbilstīgi eksperimentālā paraugciemata projektam, 1982. gadā uzcelta Mālpils vidusskola, 1988. gadā kultūras nams, 1990. gadā nodibināta Mūzikas un mākslas skola.
Lapgraužu dzimta
Lapgrauži Latvijā
Latvijā ļoti bieži var novērot kurš vasarās masveidā ir novērojams uz alkšņu lapām. Tās ir tumši zilas, nelielas vaboles. Alkšņu zilais lapgrauzis pamatā barojas ar alkšņu lapām, bet retāk ar vītolu un lazdu lapām. Pēdējos gados ļoti nopietnu kaitējumu lauksaimniecībā nodara kartupeļu lapgrauzis, kurš Latvijas faunai ir sveša suga.
Mālpils pagasts
Vēsture
1990. gadā Mālpils ciemu reorganizēja par pagastu, bet 2009. gadā Mālpils pagastu reorganizēja par Mālpils novadu. 2021. gadā Mālpils novada teritoriju iekļāva jaunajā Siguldas novadā.
Sauls
Pirmais karalis
Sauls bija Kiša dēls no Benjamiņa cilts. Saskaņā ar Pirmo Samuēla grāmatu, Sauls kopā ar savu kalpu tika sūtīts meklēt sava tēva noklīdušās ēzeļu mātes. Galu galā Sauls un viņa kalps nonāca Cūfas zemē, netālu no Samuēla mājas Rāmā. Tad Sauls ierosināja atgriezties mājās pēc triju dienu neauglīgiem meklējumiem, bet viņa kalps piedāvāja vispirms griezties pie kāda godājama vīra (gaišreģa), sakot: „viss, ko vien viņš saka, tas noteikti piepildās” (1. Sam. 9:6). Tā šie divi satika Samuēlu, kurš slepeni svaidīja Saulu par ķēniņu visam Israēlam. Pēc tam, kad Sauls bija atgriezies mājās, Samuēls sasauca tautas sapulci Micpā, kuras laikā Sauls kļuva par pirmo Izraēlas karalistes ķēniņu. Nedaudz vēlāk Sauls vadīja izraēliešu karapulkus pret amoniešiem (amonītiem), kurus viņi sakāva pie Jabešas Gileādā, tādā veidā Sauls apstiprināja savu ķēniņa stāvokli. Tad Sauls un viņa dēls Jonatāns uzsāka karu pret filistiešiem (feniķiešiem). Sauls vilcinājās uzsākt karadarbību pret daudz pārākiem filistiešu spēkiem pie Mikmašas, tāpēc Samuēls bija pasludinājis Saulam, ka Dievs ir izredzējis citu viņa vietā. Kamēr Sauls joprojām vilcinājās, Jonatāns bez tēva ziņas bija negaidīti uzbrucis filistiešiem un pārsteidzis tos. Vēlāk Sauls izmantoja filistiešu radušos apjukumu un sakāva tos.
Mālpils pagasts
Apdzīvotās vietas
Mazciemi: Andricēni, Audriņi, Ģistas, Jaunbūņas, Kārde, Lībenes, Lipkori, Mergupes, Novadnieki, Sliseri, Spruksti.
Sauls
Pirmais karalis
Tad Sauls uzsāka karu pret amalekītiem. Pēc uzvaras Sauls atteicās nogalināt amalekītu karali Agagu un iznīcināt viņa īpašumu, kā Samuēls bija licis darīt. Tad Samuēls atņēma savu svaidījumu Saulam un deva to citam - Dāvidam. Turpmāk Samuēls vairs nebija Saula padomdevējs.
Kopš šī brīža, stāstā par Izraēla ķēniņiem parādās Dāvids, gans no Jūdas cilts. Dāvids tika sūtīts mierināt Saulu ar savu arfas spēli, pēc tam kad Saulam tika atņemts ķēniņa svaidījums. Trīs gadus vēlāk, kad sākās jauns filistiešu iebrukums, Dāvids piesaistīja Saula uzmanību ar to, ka bija divkaujā ar lingu nogalinājis filistiešu milzi Goliātu no Gātas pilsētas. Tam sekoja atkārtota filistiešu sakāve.
Ģimene
Dāvids apprecēja Saula meitu Mihalu, bet Saula dēls Jonatāns ar Dāvidu bija kļuvuši par tuvākajiem draugiem. Sauls drīz kļuva greizsirdīgs pret Dāvidu par tā uzvarām kaujās un mīlestību tautā, vairākas reizes mēģināja Dāvidu nogalināt, tomēr tas neizdevās un Dāvids aizbēga slēpties kalnos.
Nāve
Drīz pēc tam Sauls atkal pulcināja izraēliešus kaujā pret filistiešiem pie Gilboas. Pirms kaujas Sauls nogāja pie zīlnieces no En-Doras pilsētas, lūgt, lai tā izsauc Samuēla garu. Samuēls viņam paredzēja, ka izraēlieši tiks sakauti, viņš pats, kā arī viņa trīs dēli — Jonatāns, Abinadabs un Malhišs būs nogalināti. Saskaņā ar Bībeli, Sauls, redzēdams, ka kauja ir zaudēta, izdarīja pašnāvību — „Kad kauja iedegās ap pašu Saulu un strēlnieki vērsa savus stopus tieši pret viņu, tad viņš tika smagi ievainots. Un Sauls pavēlēja savam ieroču nesējam: "Izvelc savu zobenu no maksts un nodur ar to mani, iekams šie neapgraizītie nāk un mani nodur, lai tie neliek mani apsmieklā!" Bet viņa ieroču nesējs negribēja to darīt, jo viņš ļoti bijās. Tad Sauls ņēma zobenu un metās uz tā. Kad viņa ieroču nesējs redzēja, ka Sauls bija miris, tad arī tas metās uz savu zobenu un nomira līdz ar viņu. Un tā krita tanī pašā dienā gan Sauls, gan viņa trīs dēli, gan viņa ieroču nesējs un visi viņa vīri.”(1. Sam. 31:3-6)
Matkules pagasts
Matkules pagasts ir viena no Tukuma novada administratīvajām teritorijām tā rietumos. Robežojas ar sava novada Kandavas un Vānes pagastiem, Kuldīgas novada Kabiles pagastu un Talsu novada Abavas pagastu.
Elektronu bilance
Elektronu bilance ir metode oksidēšanās-reducēšanās reakciju vienādojumu koeficientu atrašanai. Meklējot koeficientus oksidēšanās-reducēšanās reakcijās, tiek izmantota vai nu oksidēšanās pakāpju metode (redzama zemāk) vai pusreakciju (jonu-elektronu) metode. Abu metožu pamatā ir elektronu bilances sastādīšana. Bilance ir sastādīta pareizi tad, kad reducētāja atdoto elektronu skaits ir vienāds ar oksidētāja pievienoto elektronu skaitu. Zemāk redzamajā piemērā ir izmantota elektronu bilance.
Matkules pagasts
Hidrogrāfija
Upes: Imula
Ezeri: Lainums
Elektronu bilance
Piemēri
Šajā piemērā ir izmantota oksidēšanās pakāpju metode.
Matkules pagasts
Vēsture
Mūsdienu Matkules pagasta teritorijā vēsturiski atradās Matkules muiža (Gut Matkuln, Matkule).
Elektronu bilance
Piemēri
Ja alva(II) reducē dzelzi(III), tad reakcijas vienādojuma shēma ir šāda:
Matkules pagasts
Vēsture
1935. gadā Matkules pagasta platība bija 151,7 km². 1945. gadā pagastā izveidoja Amulas, Matkules un Zīles ciema padomes, bet pagastu 1949. gadā likvidēja. 1954. gadā Matkules ciemam pievienoja likvidētā Zīles ciema kolhoza "Dzirkstele" teritoriju, bet Matkules ciema kolhoza "Komūna" teritoriju pievienoja Aizdzires ciemam. 1990. gadā ciemu reorganizēja par pagastu. 1997. gadā Matkules pagastu pievienoja Kandavas lauku teritorijai, kuru 1999. gadā reorganizēja par Kandavas novadu. 2009. gadā, administratīvi teritoriālās reformas rezultātā Matkules pagasts tika izdalīts par atsevišķu administratīvo teritoriju novada ietvaros. 2021. gadā Kandavas novadu iekļāva Tukuma novadā.
Elektronu bilance
Piemēri
Sn2+ + Fe3+ → Sn4+ + Fe2+
Matkules pagasts
Apdzīvotās vietas
Vienīgais ciems pagastā ir tā centrs Matkule.
Elektronu bilance
Piemēri
Elektronu bilance ir šāda:
Labajā pusē te tiek rakstīti skaitļi, ar kuriem jāpareizina oksidēšanās un reducēšanās procesu vienādojumi, lai atdoto elektronu skaits būtu vienāds ar pieņemto elektronu skaitu, t.i., lai būtu sastādīta elektronu bilance. Šie skaitļi kā koeficienti tiek izmantoti reakcijas vienādojumā:
Sn2+ + 2Fe3+ → Sn4+ + 2Fe2+
Rakstot vielu formulas:
SnCl2 + 2FeCl3 → SnCl4 + 2FeCl2
Lai pārliecinātos par to, ka vienādojums ir sastādīts pareizi, jonu reakciju vienādojumā vēl ir jāsaskaita jonu lādiņi kreisajā un labajā pusē, bet ar vielu formulām rakstītajā reakcijas vienādojumā - formulvienībās ietilpstošie pretjoni (hlorīdjoni):
+2 + 2*(+3) = +4 + 2*(+2); +8 = +8
2 + 2*3 = 4 + 2*2; 8 = 8
Soli pa solim
Koeficientu salikšana oksidēšanās/reducēšanās reakcijā soli pa solim:
Piemērs:
Dota reakcija:
Tai jāsaliek koeficienti balstoties uz izmaiņām oksidēšanās pakāpēs.
1) Atrod, tos kuriem mainījušās pakāpes, tātad:
Redzams, ka hloram bija vajadzīgi 6 elektroni, lai pārietu no pakāpes +5 (trūkst pieci elektroni) uz pakāpi -1 (viens lieks elektrons) un sēram bija jāatdod 2 elektroni, lai pārietu no +4 pakāpes (trūkst četri elektroni) uz +6 (trūkst seši elektroni).
3) Kā augstāk redzams, tiek atrasts papildreizinātājs, respektīvi, mazākais skaitlis ko var izdalīt ar izmaiņu gan hlora, gan sēra elektronu skaitā, tas ir seši.
4) Ar papildreizinātāju dalot elektronu skaita izmaiņas var iegūt koeficientus, kuri ir attiecīgi 1 un 3, šajā gadījumā. Tātad, pēc elektronu skaita izmaiņām ir jāsanāk, ka uz vienu hlora atomu ir 3 sēra atomi. No tā var secināt koeficientus reakcijai, respektīvi,
Protams, ka vieniniekus reakcijās izlaiž, šeit tas tikai ilustrē ar papildreizinātāju aprēķināto hlora koeficientu.
5) Šī reakcija ir vienkārša un nekādi blakus savienojumi nerodas tāpēc nav vajadzības tiem likt koeficientus, citā gadījumā blakus savienojumu koeficientus deducē no tiem, kuri ir mainījuši pakāpes (kā Cl un S, šajā gadījumā).
6) Kontrole: skābekļu skaits gan kreisajā, gan labajā pusē ir 12, tātad, sakrīt.
Literatūra
Redox
Pols Ščehura
Pols Ščehura (dzimis ) ir bijušais kanādiešu hokejists, centra uzbrucējs. Karjeru noslēdza Polijas hokeja līgas vienībā GKS Tychy.
Spēlētāja karjera
2003. gadā Ščehura uzsāka studijas, paralēli spēlējot NCAA čempionātā. 2006.—07. gada sezonas vidū, uzsākot profesionāļa karjeru, hokejists aizvadīja 14 spēles AHL kluba Aiovas "Stars" rindās. "Stars" rindās hokejists spēlēja arī 2007.—08. gada sezonā, līdz pavasarī noslēdza līgumu ar Tampabejas "Lightning", sezonu noslēdzot Norfolkas "Admirals" sastāvā.
2008.—09. gada sezonā Ščehuram izdevās debitēt NHL, "Lightning" sastāvā aizvadot 31 spēli. 2009.—10. gada sezonā hokejists Tampabejā aizvadīja jau 51 spēli, taču 2010.—11. gada sezonā uz NHL tā arī netika izsaukts, visu sezonu aizvadot Norfolkas "Admirals" rindās. 2011. gada vasarā hokejists pievienojās Bufalo "Sabres" rindām, paša kluba sastāvā aizvadot vien deviņas spēles.
2012.—13. gada sezonu hokejists iesāka KHL kluba Prāgas "Lev" sastāvā, taču vien pēc trīs klubā aizvadītām spēlēm pārcēlās uz Rīgas "Dinamo" vienību. Rīgā spēlēja līdz 2013.—14. gada sezonas izskaņai, kad maijā noslēdza divu gadu līgumu ar Minskas "Dinamo". 2016. gada vasarā pievienojās Čeļabinskas "Traktor", tās rindās aizvadot nākamās trīs sezonas, savukārt 2019.—20. gada sezonā Ščehura spēlēja Ņižņijnovgorodas "Torpedo".
Pēteris Kvetkovskis
Pēteris Kvetkovskis (dzimis 1973. gada 24. jūnijā) ir Latvijas folkmetāla grupas Skyforger dibinātājs, vokālists un ģitārists. Pirms tam muzicējis pankroka grupā Bez greznības (1989—1991) un dūmmetāla grupā Grindmaster Dead (1991—1995).
Noriļska
Noriļska (ru) ir pilsēta Krasnojarskas novada ziemeļu daļā Krievijā. Noriļskā dzīvo ap 180 tūkstošiem iedzīvotāju un tā ir otrā lielākā pilsēta aiz polārā loka pēc Murmanskas. Pilsēta atrodas aiz Ziemeļu polārā loka, Taimiras pussalas dienviddaļā, apmēram 90 km uz austrumiem no Jeņisejas upes. Viena no ekoloģiski vispiesārņotākajām pilsētām pasaulē. Ekoloģiskās piesārņotības iemesls ir tuvumā esošais rūpnieciskais rajons un metālražošanas kombināts.
Pēteris Kvetkovskis
Starp saviem iedvesmas avotiem min Judas Priest, Saxon, Running Wild, Emperor, Iļģus, kā arī viduslaiku un tradicionālo tautas mūziku.
Noriļska
Vēsture
Pirmo Noriļskas koka māju uzcēla 1921. gadā Urvanceva vadītās ekspedīcijas dalībnieki. 1935. gadā šeit izveidoja GULAG nometni (Noriļlagu), kurā ieslodzītie Šmita kalna (гора Шмидтиха) ziemeļu pusē sāka celt Noriļskas metalurģisko kombinātu, kas sāka savu darbību 1939. gada martā. Kopš 1951. gada izveidoja jaunus dzīvojamo māju kvartālus tālāk no metalurģiskā kombināta.
Klimats
Dienas un nakts nomaiņa:
Lai novērtētu galējo ziemeļu laikapstākļus, bieži izmanto ne tikai gaisa temperatūras, bet arī vēja ātruma rādītājus. Šim nolūkam tiek izskaitļots tā saucamais "laikapstākļu bargums" — cilvēka sajūtu temperatūras ekvivalents, vienlaicīgi iedarbojoties uz to gan stipram salam, gan vējam.
Laikapstākļu barguma novērtēšanas shēma ir šāda: katrs vēja ātruma metrs sekundē tiek pieņemts kā vēl divi grādi zem nulles liela gaisa temperatūra. Tādā veidā, ja pilnīgā bezvējā ārā ir -30 °C, tad cilvēkam arī liksies, ka ir -30 °C sals, bet ja pie šīs temperatūras vēl pūtīs vējš ar ātrumu 10 m/s, tad viņam liksies, ka ir jau -50 °C liels sals. Laikapstākļu barguma noteikšana Noriļskai ir diezgan aktuāla, jo šeit bieži ir sals ar stipru vēju, piemēram, 1976. gada decembrī -47 °C temperatūrā pūta vējš ar ātrumu 25 m/s.
Saimniecība
Noriļska ir krāsainās metalurģijas liels centrs. Šeit notiek krāsaino metālu ieguve: varš, niķelis, kobalts; dārgo metālu: pallādijs, osmijs, platīns, zelts, sudrabs, irīdijs, rodijs, rutēnijs. Noriļskas kombināts iegūst 35 % no pasaules pallādija, 25 % platīna, 20 % niķeļa, 20 % rodija, 10 % kobalta. Noriļskā iegūst 96 % no visa niķeļa, kuru iegūst Krievijā, 95 % kobalta un 55 % vara. Kombināta apgrozījums 2007. gadā bija 321,5 miljardi rubļu. Noriļskas kombināts izmet atmosfērā ļoti daudz indīgu izmešu, padarot Noriļsku par vienu no ekoloģiski vispiesārņotākajām pilsētām pasaulē. Noriļska ar dzelzceļa līniju un autoceļu ir savienota ar Dudinkas pilsētu. Uz citām Krievijas pilsētām tai nav sauszemes ceļu.
Eriks Satī
Eriks Alfrēds Leslijs Satī (fr; dzimis, miris ) ir franču komponists un pianists. Jau sākot ar savu pirmo komponēto skaņdarbu 1884. gadā parakstījās ar vārdu Eriks Satī (Erik Satie).
Satī darbus mūsdienās bieži vien uzskata par impresionisma, neoklasicisma, dadaisma, sirreālisma, konceptuālās mākslas, minimālisma un ambientās mūzikas priekšteci. Satī ir lieli nopelni arī dažāda veida skaņu tehniku, tai skaitā sagatavoto klavieru un filmas un skaņu celiņa sinhronizēšanas, radīšanā un attīstīšanā.
Ievērojamākie skaņdarbi
Satī savu darbu nosaukumos bieži izmantoja vārdus, kādi līdz tam nebija sastopami, kā arī izaicinošus, pārsteidzošus, negaidītus vārdu titulus.
Džordžs Māršals
Džordžs Katlets Māršals (dzimis, miris ) bija ASV militārpersona un 1953. gada Nobela miera prēmijas laureāts. Visu Otrā pasaules kara laiku bija ASV Armijas ģenerālis. Pēc kara pildīja ASV valsts sekretāra un aizsardzības sekretāra funkcijas.
Būdams valsts sekretārs, Dž. Māršals iniciēja plānu Eiropas valstu finansiālam atbalstam, kas atjaunotu pirmskara ekonomisko līmeni, kā arī samazinātu potenciālo PSRS ietekmi uz karā cietušajām valstīm. Tas vēlāk tika nosaukts par Māršala plānu.
1943. un 1947. gadā ietekmīgais amerikāņu žurnāls TIME atzina Dž. Māršalu par Gada cilvēku.
Ērdmans Tolgsdorfs
Ērdmans Tolgsdorfs (, ap 1550-1620) jeb Ertmanis Tolgsdorfs bija Jezuītu ordeņa priesteris un jezuītu kolēģijas loceklis, kas kontrreformācijas laikā 1585. gadā latviskoja jezuītu priestera Pētera Kanīzija "Katoļu katehismu" (, 1558), kas ir senākā līdz mūsdienām saglabājusies grāmata latviešu valodā.
Dzīvesgājums
Dzimis ap 1550. gadu Prūsijā prūsiski runājošā ģimenē. Darbojās kā Gūtštates kanoniķis Austrumprūsijas Varmijas bīskapijā, iestājās jezuītu biedrībā. Pēc Cēsu bīskapijas nodibināšanas 1583. gadā Cēsu doma prāvests Oto Šenkings viņu uzaicināja uz Livoniju, lai še stātos pretim reformācijas izplatīšanai un nostiprinātu katolicismu. Vispirms Tolgsdorfs bija priesteris Valmieras draudzē, tad Rīgas Sv. Jēkaba baznīcas priekšnieks. Runādams bērnībā latviešu valodai radniecīgu valodu, viņš ātri iemācījās latviski un sarakstīja latviešu dievkalpošanai un garīgas dzīves kopšanai nepieciešamās grāmatas. Viņš bijis starp latviešiem ļoti ieredzēts. Šenkings viņu nosaucis par Livonijas tēvu un apustuli. 1585. gadā Viļņā iespieda viņa latviski tulkoto 70 lappušu tekstu ar nosaukumu ''Kriscige pammacischen no thems Papreksche Galwe gabblems Christites macibes. Prexskan thems nemacigems vud iounems bernems'' (Kristīgā pamācīšana no tiem papriekš galvas gabaliem Kristītās mācības. Priekš tiem nemācītiem un jauniem bērniem). Vēlāk izdeva arī pirmo latviešu valodas vārdnīcu (Nomenclator) un dziesmu grāmatu (Hymni et antiphonae ...). No 1604. gada Tolgsdorfs dzīvoja Cēsīs, kur bija bīskapa O. Šenkinga galvenais palīgs rekatolizācijas darbā.
Miris 1620. gada 4. oktobrī Cēsīs, apglabāts Cēsu Sv. Jāņa baznīcā.
Bērzgale (nozīmju atdalīšana)
Bērzgale var būt:
12. septembris
12. septembris ir gada 255. diena pēc Gregora kalendāra (256. garajā gadā). Līdz gada beigām ir atlikušas 110 dienas.
Vārda dienas
Erna, Eva, Evita
Andžela Deivisa
Andžela Deivisa (Angela Davis, dzimusi ) ir politiķe, amerikāņu sabiedriskā darbiniece un universitātes pasniedzēja. Politiski visaktīvākā bija XX gadsimta sešdesmito gadu beigās - septiņdesmitajos gados, kad bija saistīta ar ASV Komunistisko partiju, cilvēktiesību kustību un Melno panteru partiju. 2010. gadā Andžela Deivisa ir atvaļināta Kalifornijas Universitātes Santakrusā pasniedzēja. Andželas Deivisas interešu lokā ir feminisms, afroamerikāņu studijas, kritiskā teorija, marksisms, popmūzika, sociālā apziņa un cietumu sistēma.
Dzimusi Birmingemā, Alabamā, benzīntanka īpašnieka ģimenē. Vidusskolā Ņujorkā iepazinās ar sociālisma teoriju un iestājās kreisās jaunatnes grupā. Studējot Brandeisa Universitātē, Masačūsetsā, kļuva par Herberta Markūzes studenti un piekritēju. 1963. gadā Andžela Deivisa piedalījās sociālistisko spēku organizētajā Pasaules Jaunatnes un studentu festivālā Helsinkos. Vēlāk studēja Francijā un Vācijā.
Atgriežoties ASV, sāka strādāt Kalifornijas Universitātē Sandjego, bet vēlāk - Kalifornijas Universitātē Losandželosā. 1969. gadā iestājās ASV Komunistiskajā partijā. Pēc toreizējā štata gubernatora Ronalda Reigana iniciatīvas tāpēc tika izslēgta no universitātes.
Pēc atbrīvošanas Andžela Deivisa kļuva par ASV Komunstiskās partijas CK biedru un no partijas kandidēja ASV viceprezidenta amatam. Nodibināja organizāciju "Kritiskā pretošanās" (Critical Resistance), kuras mērķis ir cietumu sistēmas atcelšana ASV. Protestējot pret savas partijas atbalstu Augusta pučam PSRS 1991. gadā, Andžela Deivisa izstājās no ASV Komunistiskās partijas. 1997. gadā žurnālā Out atzina sevi par lezbieti.
Dobžani
Dobžani ir pilsēta Polijas ziemeļrietumos, Rietumpomožes vojevodistē uz austrumiem no Stargardas Ščeciņskas.
Līdz Otrā pasaules kara beigām pilsēta atradās Vācijā, un tās vāciskais nosaukums bija Jakobsghāgene. Pēc Otrā pasaules kara pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.
HK 23e
HK 23e - Vācijas kompānijas Heckler & Koch galveno uzdevumu vieglā ložmetēja HK 23 uzlabots modelis ar 5,56 mm kalibru un ar patronlentes munīcijas padevi. Būtībā HK 23e ir HK 21e mazais brālītis, turklāt abi ir balstīti uz G3 bāzes. Tam ir saistība arī ar HK 13 — tā priekšgājēju. Tā izstrāde saistīta ar 1982. gadu, kad šis universālais ložmetējs tika radīts Vācijas eksportam. Šis ložmetējs ir diezgan populārs, tas tiek izmantots daudzās pasaules valstīs policijas spēkos.
Izstrādes vēsture
Savulaik modelis HK 21A1 bija kandidāts uz SAW (Squad Automatic Weapon) testēšanu, ko vadīja ASV. Tad H&K nolēma izgatavot arī nedaudz vieglāku SAW ieroča versiju - ar 5,56 mm kalibru. To H&K izdarīja ļoti ātrā laikā. Testos apzīmēts kā XM262, HK 21A1 zaudēja sacensībā ar FN Minimi, kas tagad apzīmēts kā M249 SAW. Kad HK 21A1 tika uzlabots un nosaukts par HK 21e, tas pats tika izdarīts ar 5,56 versiju. To nosauca par HK 23e, ražošanu pārorientēja uz šo modeli 1982. gadā.
Raksturojums
HK 23e ir līdzīgs HK 21e gandrīz visos rādītājos, izņemot kalibra izmēru un stobra garumu. salīdzinot ar HK 21A1, tam ir nedaudz pagarināta stobra kārba, uguns kontroles bloks ar pusautomātisko iespēju, 3 ložu un pilnīgi automātiskie uguns režīmi, speciāla aizslēga ierīce klusākai aizslēga slēgšanai un jauna patronlentes padeves konstrukcija (patronlentes barošanas mehānisms viegli padod lentes munīciju divos posmos, atpakaļējā un priekšējā aizslēga kustībā). Uzstādot papildu barošanas komplektu, kas sastāv no aizslēga, uzgrūdatsperes un patronlentes barošanas moduļa vai magazīnu aizklāja, ir iespēja lietot G3 vai STANAG parastās un diskveida magazīnas. HK 23e var uzstādīt arī tēmēkli, kas ir graduēts līdz 1000 m, šis tēmēklis var tikt piemērots lodes novirzei vēja ietekmē. Kaut gan tam nav trokšņa slāpētāja, ieroča ražošana prasa samērā daudz laika, tomēr tieši tāpēc šis ložmetējs ir apveltīts ar labu kontroli.
Izmantošana
Pašlaik HK 23e Vācijā tiek ražots eksportam uz daudzām Āzijas, Āfrikas un Latīņamerikas valstīm. Pēc licences to ražo tādās valstīs kā Brazīlija, Meksika, Francija, Itālija, Portugāle, Norvēģija, Grieķija, Turcija, Saūda Arābija, Irāna, Pakistāna, Malaizija, Filipīnas un Taizeme. Lielā mērā to izmanto policijas vienībās, jo tas ir SAW ierocis, tomēr tieši tādēļ tā izplatība ir ierobežota. Tas ir domāts tikai militārajiem, valdības spēkiem vai likuma izpildes departamentiem. Tikai šīs institūcijas drīkst iegādāties šo ložmetēju. Kā viens no iemesliem, kāpēc šis ierocis tiek izmantots likuma izpildei ir tas, ka šī ložmetēja padeves mehānisms ir ļoti ātrs. Tam var uzstādīt arī trijkāji.
Stradi
Stradi var būt:
A Ship Comes In
A Ship Comes In (zināma arī ar nosaukumu His Country) ir 1928. gada ASV mēmā filma, kurā atainota ASV ieceļojošo imigrantu dzīve. Lomās Rūdolfs Šildkrauts, Luīze Dresere, Miltons Holmss, Linda Lendī un Fricis Felds. Filmas režisors ir Viljams Hauards.
C4H10O
Bruto formulai C4H10O atbilst vairāki savienojumi:
Ņujorkas "Yankees"
Ņujorkas "Yankees" (en) ir profesionāls beisbola klubs. Klubs ir bāzēts Bronksā, Ņujorkā, ASV. Tas ir dibināts 1901. gadā, taču Ņujorkā bāzējas kopš 1903. gada. "Yankees" spēlē Augstākās Beisbola līgas (MLB) Amerikāņu līgas Austrumu divīzijā. Klubs savā pastāvēšanas vēsturē ir uzvarējis 27 Pasaules sērijas izcīņās, kas ir līgas rekords. "Yankees" savas mājas spēles kopš 2009. gada aizvada Yankee Stadium II.
Sasniegumi
Uzvara Pasaules sērijā: 27 1923
1927
1928
1932
1936
1937
1938
1939
1941
1943
1947
1949
1950
1951
1952
1953
1956
1958
1961
1962
1977
1978
1996
Google Earth
Google Earth ir Google uzturēta bezmaksas virtuālā globusa programma, ar kuru var izpētīt Zemi. Šobrīd visjaunākā versija ir Google Earth 9.3.
Ņujorkas "Yankees"
Sasniegumi
1998
Google Earth
Debesis
Google SKY funkcija tika ieviesta Google Earth 4.2 versijā, 2007. gada 22. augustā, un ļauj lietotājiem apskatīt zvaigznes un citus debess ķermeņus.
Ņujorkas "Yankees"
Sasniegumi
1999
Google Earth
Marss
Google Earth 5.0 versijā ietver Google Marss funkciju. Marsa režīmā var arī apskatīt Marsa krāterus.
Okeāns
Ieviests Google Earth 5.0 versijā, 2009. gada februārī. Google Ocean ļauj lietotājiem izpētīt okeānu 3D formātā. Google Ocean slāņi satur 20 slāņus
Ņujorkas "Yankees"
Sasniegumi
2000
2009
Amerikāņu līgas čempioni: 40 1921
1922
1923
1926
1942
1957
1960
1963
1976
1981
2001
2003
Austrumu divīzijas čempioni: 18 1976
1980
2002
2004
2005
2006
2011
2012
Sinka
Sinka var būt:
C2H6O
Summārajai formulai C2H6O atbilst vairāki savienojumi:
Mezgls (ātruma mērvienība)
Mezgls ir nemetriska ātruma mērvienība. Izmanto jūrniecībā, aviācijā un meteoroloģijā. Terminu "mezgls", saistībā ar ātrumu, ieviesa jūrnieki, kuri mērīja kuģu ātrumu ar lagas palīdzību. Mezglos tiek noteikts ātrums ar kādu pārvietojas transportlīdzeklis attiecībā pret vidi (kuģis ūdenī, lidmašīna gaisā).
1 mezgls = 1 jūras jūdze stundā.
Simbols
Mezglam nav starptautiski vispāratzīta viena noteikta simbola. Starptautiskais mēru un svaru birojs, ASV un Kanādas jūrniecības institūcijas lieto saīsinājumu kn. Plaši izplatīts ir saīsinājums kt vai kts (daudzskaitlī).
Vēsture
Līdz pat 19. gadsimta vidum kuģa ātrumu mērīja, izmantojot lagu. Tā sastāvēja no koka dēlīša (tā viens gals bija padarīts smagāks, lai tas peldētu stāvus), kurš bija piesiets pie virves (uztīta uz spoles). Uz virves bija iesieti mezgli ik pēc 47 pēdām un 3 collām (14,4018 m). Viens jūrnieks iemeta dēlīti ūdenī un ritināja virvi no spoles, skaitīdams mezglus, kamēr otrs jūrnieks uzmanīja smilšu pulksteni, lai ievērotu precīzu laiku. Tika izmantots 30 s pulkstenis. Ātrums 1 mezgls tādējādi sanāca 20,25 collas/s vai 1,85166 km/h.
Mūsdienās izmanto elektroniskās lagas, kas ir iebūvētas kuģa korpusā.
International Finance Centre
International Finance Centre (IFC, zīmolā kā "ifc") ir komerciāls debesskrāpis Honkongas centrā.
Jirži Novotnijs
Jirži Novotnijs (dzimis 1983. gada 12. augustā) ir čehu hokejists, centra uzbrucējs, Čehijas hokeja izlases dalībnieks. Pašlaik (2016) Novotnijs spēlē Kontinentālās hokeja līgas kluba Čeļabinskas "Traktor" sastāvā.
Spēlētāja karjera
Profesionāļa karjeru Novotnijs uzsāka 2000.—01. gada sezonā, debitējot Čehijas Ekstralīgas kluba HC Ceske Budejovice sastāvā. 2002. gada vasarā hokejists pārcēlās uz Ziemeļameriku, 2002.—03. gada sezonu aizvadot AHL kluba Ročesteras "Americans" rindās. "Americans" sastāvā Novotnijs spēlēja arī turpmākajās sezonās, NHL debitējot vien 2005.—06. gada sezonā Bufalo "Sabres" rindās.
2009. gada vasarā Novotnijs pārcēlās uz KHL klubu Mitišču "Atlant", taču 2010.—11. un 2011.—12. sezonu aizvadīja Astanas "Baris" rindās, taču tad pievienojās Prāgas "Lev" rindām. Pirms 2013.—14. gada sezonas sākuma Novotnijs kļuva par "Lev" kapteini. Sezonas izskaņā kopā ar "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg".
Pēc "Lev" dalības atsaukšanas no KHL, 2014. gada vasarā Novotnijs pārcēlās uz Jaroslavļas "Lokomotiv" rindām. 2015.—16. gada sezonu Novotnijs noslēdza viena ar 12 rezultativitātes punktiem, un pēc tās beigām noslēdza līgumu ar Čeļabinskas "Traktor".
Čehijas hokeja izlases rindās spēlējis piecos Pasaules čempionātos, 2010. gadā izcīnot zelta, bet 2011. un 2012. gadā — bronzas medaļas.
Gimarainša
Gimarainša, arī Gimaraiša (, izrunā: ) ir pilsēta Portugāles ziemeļos, pazīstama kā pirmā Portugāles karaļa Alfona I dzimšanas vieta un rezidence (1140). Gimarainša 2012. gadā ieguva Eiropas kultūras galvaspilsētas statusu.
Vēsture
Pilsētas pirmsākumi meklējami 9. gadsimta vidū, kad Galīsijas grāfs Vimārs šeit mauriem atņemtajās zemēs nodibināja cietoksni (Castelo de Vimaranes), pie kura grāfiene Mumadona apmēram 950. gadā ierīkoja klosteri. Portugāles grāfs Burgundijas Indriķis (Conde D. Henrique, 1066–1112) pili 1095. gadā padarīja par savu rezidenci. 1139. gadā viņa dēls Alfons I (Afonso I) tika kronēts par pirmo Portugāles karali. Pēc galvaspilsētas pārcelšanas uz Koimbru tā 15. gadsimtā kļuva par Braganzas hercogu rezidenci. 20. gadsimtā Salazara diktatūras laikā Gimarainšas pils tika atjaunota un pilsēta tika pasludināta par "Nācijas šūpuli".
Bērzgale
Bērzgale ir apdzīvota vieta Rēzeknes novada Bērzgales pagastā, pagasta centrs. Izvietojusies starp Meirānu un Micānu ezeriem austrumos no autoceļa A13 19 km no novada centra Rēzeknes un 259 km no Rīgas.
Apdzīvotā vieta izveidojusies ap bijušās Biržgaļa (Bērzgales) muižas (Birżagol) centru. 1933. gadā Bērzgalei piešķirts biezi apdzīvotas vietas (ciema) statuss. Bērzgalē atrodas pagasta pārvalde, pamatskola, bērnudārzs, Latgales amatniecības meistaru skola (2011.gadā reorganizēta, iekļaujot to Austrumlatgales Profesionālajā vidusskolā) , kultūras nams , bibliotēka , pasts, novadpētniecības muzejs , Bērzgales Svētās Annas katoļu baznīca.
Bērzgalē dzimis mākslinieks Henrihs Vorkals (1946_2018).
Dravno
Dravno ir pilsēta Polijas ziemeļrietumos, Rietumpomožes vojevodistē uz austrumiem no Stargardas Ščeciņskas.
Pilsētā atrodas Dravas Nacionālā parka (Drawieński Park Narodowy) administrācija.
Līdz Otrā pasaules kara beigām pilsēta atradās Vācijā, un tās vāciskais nosaukums bija Neivēdella. Pēc Otrā pasaules kara pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.
Māris Rudzītis
Māris Rudzītis (dzimis Rīgā, miris  Rīgā, apglabāts Rīgas Meža kapos) bija latviešu kinooperators, kinorežisors un kinoscenārists.
Hīts Ledžers
Hīts Endrū Ledžers (en; dzimis Pērtā, Austrālijā, miris  Ņujorkā, ASV) bija austrāliešu TV un kinoaktieris. Savu karjeru uzsāka 1990. gadu vidū ar dažādām lomām Austrālijas TV seriālos. 1998. gadā viņš pārcēlās uz dzīvi ASV. Saņēmis vairākus dažāda mēroga apbalvojumus, tai skaitā 81. Kinoakadēmijas balvas ceremonijā viņam 2009. gadā (pēc nāves) piešķīra Amerikas Kinoakadēmijas balvu kā labākajam otrā plāna aktierim par Džokera lomu filmā "Tumšais bruņinieks" (2008).
Māris Rudzītis
Biogrāfija
Māris Rudzītis dzimis Rīgā. Studējis Vissavienības valsts kinematogrāfijas institūtā operatoru fakultātē. Pēc studiju beigšanas 1956. gadā uzsāka operatora darbu Rīgas Kinostudijā. Spēlfilma "Zvejnieka dēls", I Vissavienības kinofestivālā Maskavā, saņēma veicināšanas prēmiju operatoram par darbu pie filmas (1958). Pēc gada, Rīgā, viņš saņēma apbalvojumu par labāko operatora darbu filmā "Latviešu strēlnieka stāsts".
Roberts Kohs
Heinrihs Hermanis Roberts Kohs (, dzimis, miris ) bija vācu mikrobiologs. Viņš ir ievērojams ar to, ka izdalīja Sibīrijas mēra (1876. gadā), tuberkulozes (1882. gadā) un holēras (1883. gadā) ierosinātājus. 1884. gadā formulēja un 1890. gadā publicēja Koha postulātus. Par tuberkulozes pētījumiem 1905. gadā saņēmis Nobela prēmiju fizioloģijā un medicīnā. Tiek uzskatīts par vienu no mūsdienu mikrobioloģijas "tēviem".
Hīts Ledžers
H. Ledžers 28 gadu vecumā mira no sešu dažādu medikamentu pārdozēšanas.
Māris Rudzītis
Biogrāfija
Par Rudzīša pirmo režisēto filmu kļuva spēlfilma "Diena bez vakara". Tika sarakstīti arī daži filmu scenāriji. Novārtā netika atstāta arī pamatnodarbošanās, viņš kā operators piedalījies daudzās filmās ("Cielaviņas armija" (1964), ""Tobago" maina kursu" (1966) un citās).
Roberts Kohs
Kohs izcēlies ar akadēmiskiem sasniegumiem kopš agras bērnības un ar izcilību 19 gadu vecumā beidzis ģimnāziju. 1862. gadā iestājies Getingenas Universitātē nolūkā studēt dabaszinības, tomēr pēc trim semestriem Kohs nolēmis pāriet uz medicīnas studijām. Vēl nebeigušam studentam anatomists Jēkabs Henle (Jacob Henle), kurš bija publicējis inficēšanās teoriju 1840. gadā, piedāvāja Koham piedalīties pētījumā par dzemdes nerva struktūru. Savā sestajā studiju semestrī Kohs jau sāka vadīt pētījumus Fizioloģijas institūtā par dzintarskābes sekrēciju, kuras klātbūtne ir iesaistīta mitohondriju metabolismā. Šis pētījums kļuva par Koha disertācijas pamatu. 1866. gada janvārī Kohs absolvēja medicīnas augstskolu, izpelnīdamies augstāko godalgoto vērtējumu.
Māris Rudzītis
Biogrāfija
Precējies ar režisora asistenti Dagniju Rudzīti. Pārim 1963. gadā piedzimusi meita.
Roberts Kohs
Papildus visiem zināmajiem Koha sasniegumiem tuberkulozes jomā, Kohs arī novērojis iegūtās imunitātes fenomenu. 1900. gada decembrī viņš ieradies kā ekspedīcijas dalībnieks vācu Jaungvinejā, kas toreiz bija Vācijas Impērijas protektorāts. Kohs sistemātiski pētīja papuasus – Gvinejas iedzimtos un secināja, ka viņu asins paraugos novēroti parazīti plasmodium, kas ir malārijas iemesls. Tomēr vietējo iedzīvotāju klīniskās malārijas izpausmes bija visai vājas un dažkārt pat nevarēja tikt identificētas. Gluži otrādi, ieceļotāji no Vācijas un ķīniešu strādnieki, kurus ieveda Jaungvinejā, gandrīz momentā sāka slimot. Jo ilgāk iebraucēji uzturējās Jaungvinejā, jo augstāka kļuva viņu rezistence pret malāriju.
1897. gadā Roberts Kohs tika ievēlēts par Britu Karaliskās Sabiedrības ārzemju biedru. 1906. gadā, jau pēc Nobela prēmijas saņemšanas, par saviem pētījumiem tuberkulozes un tropisko slimību jomā, zinātnieks tika apbalvots ar Prūsijas Goda Ordeni, bet 1908. gadā tika izveidota Roberta Koha medaļa izcilāko dzīvojošo mediķu godināšanai.
Roberta Koha vārds ir viens no 23, kas iemūžināts uz Londonas Higiēnas un Tropiskās Medicīnas ēkas frīzes. Berlīnes centrālajā daļā, netālu no Šaritē klīnikas, nelielajā parkā atrodas milzīga Koha marmora statuja. 1939. gadā par Kohu uzņēma filmu, turklāt aktieris Emīls Janings par šo lomu izpelnījies Oskaru.
Nīderlandes Antiļas
Nīderlandes Antiļas bija ar Nīderlandes Karalisti asociēta valsts Karību jūras austrumos un dienvidaustrumos. Sastāvēja no divām salu grupām: Kirasao un Bonaire Aizvēja salās Venecuēlas piekrastē un Sintēstatiusa, Saba un Sintmārtena Vējpuses salu ziemeļos. 2010. gadā valsts sadalījās, Kirasao un Sintmārtena kļuva par valstīm Nīderlandes Karalistes sastāvā, bet pārējās salas pievienojās Nīderlandei kā īpašas pašvaldības.
Nameja gredzens (rotaslieta)
Nameja gredzens ir viena no latviešu rotaslietām. Gredzenam ir raksturīgs bizes veida trīsdaļīgs vijums, kur katrs no tiem simbolizē vienu no trim Latvijas novadiem — Vidzemi, Latgali un Kurzemi un to vienotību.